kardosdrur/scandi-wiki huggingface dataset:
Elizabeth Berkley

Elizabeth Berkley (født 28. juli 1972) er en amerikanske skuespillerinde. Hendes mest bemærkelsesværdige roller var i tv-serien Saved by the Bell som Jessie Spano, og i Paul Verhoeven-filmen Showgirls (1995) som den eksotiske stripper Naomi Malone.

Biografi 
Elizabeth Berkley blev født i Farmington Hills en nordlig forstad til Detroit, Michigan. Hun er datter af Jere, en virksomhedejer, og Fred Berkley, en advokat. Hendes familie er jødisk. Berkley blev født med heterokromi, tilstanden af forskelligt farvede iris, således at hendes højre øje er halvt grøn og halvt brun, og hendes venstre øje er helt grøn.

Karriere 
Berkley begyndte sin skuespillerkarriere i 1987 med en rolle i tv-filmen Frog og efter dette, fremsat en række gæsteoptrædener på flere tv-programmer. I 1989 i en alder af sytten, var hun planlagt som rollen som Kelly Kapowski i Saved by the Bell, men producenterne af serien kunne ikke afgøre, om de skulle vælge hende eller Tiffani Thiessen. Endelig skabte de karakteren Jessie Spano til Berkley, en rolle hun spillede fra 1989 til 1993.

Efter hun forlod Saved by the Bell for en filmkarriere fik Berkley rollen som Naomi Malone i filmen Showgirls (1995). Filmen var et flop, og modtog negative anmeldelser af kritikerne.

Efter den fejlslagne af Showgirls blev Berkley nomineret til to Golden Raspberry Awards for hendes rolle i filmen. Hun besluttede at spille mindre roller i vellykkede film. Hun spillede en lille rolle i The First Wives Club, en komedie med Diane Keaton, Goldie Hawn og Bette Midler. Hun havde senere en titelrolle i serien Armitage III: Poly Matrix, hvor også Kiefer Sutherland medvirkede. Hun havde også en lille rolle som en callgirl i Oliver Stone-filmen Any Given Sunday (1999).

Berkley er blevet set i mange dramatiske tv-roller som en gæsteoptræden i serier som CSI: Miami, NYPD Blue, Without a Trace, Threshold og Law & Order: Criminal Intent. I 2008 spillede Berkley i flere episoder af CSI: Miami, hvor hun spiller Julia Watson, den tidligere kæresten af Horatio Caine, spillet af David Caruso, som også er mor til hans nyligt opdagede søn. De episoder hvor Berkley spillede var meget populære.

I september 2013 var Berkley en af annonceret som en af deltagerne på 17. sæsonen af tv-programmet Dancing with the Stars.

Personlig liv 

Berkley er en dyreretsaktivist og optrådte i 1997 i en reklame for PETA for at fremme vegetarisme.

Berkley blev gift i november 2003 med artisten og lejlighedsvise skuespilleren Greg Lauren i Cabo San Lucas. Berkley erklærede i marts 2012 at hun ventede sit første barn til sommeren. Hendes søn Sky Cole blev født den 20. juli 2012.

Referencer

Eksterne henvisninger 

 Officielle hjemmeside 
 

Skuespillere fra Michigan
Personer fra Detroit
Jøder fra USA
Japansk sav

En japansk sav, også kaldet japansav, er en håndsav der kun skærer træet ved trækning. Bladet behøver derfor ikke at modstå tryk og kan gøres meget tyndere end traditionelle vestlige save, fordi en træksav ikke har brug for nogen stivhed. Japanske save kan derfor skære meget præcise spor. Den tynde klinge indebærer, at mindre materiale fjernes, hvilket samtidigt betyder at håndværkeren behøver anstrenge sig mindre.

Kilder 

Håndværk
Tømrerfaget
Sav
Værktøj
Mortada

Mortada er et irakisk navn, der stammer fra byen Karbala, som ligger syd for Bagdad. Navnet kendes fra det romerske rige, hvor Kong Farows bror og efterfølger hed Mortada. 

Drengenavne
Her og Nu

Her og Nu var et tidsskrift startet af en gruppering i Socialistisk Folkeparti omkring Aksel Larsen i forbindelse med konflikten i partiet i 1967-1968, der førte til Aksel Larsen-tilhængerens sejr og dannelsen af partiet Venstresocialisterne. Navnet blev taget efter et slagord sandsynligvis oprindeligt formuleret af Mogens Fog.

Tidsskriftet blev efter bruddet med vs'erne til et officielt SF-tidsskrift. Det blev senere udgivet under navnet Praksis. Det mistede sin SF tilknytning og fortsatte med nyt navn, Salt. Under det navn fusionerede det i 1980'erne med DKP's tidsskrift Tiden. Udgivelsen er ophørt.

Tidsskrifter fra Danmark
Socialistisk Folkeparti
Socialisme
Venstrefløj
C/2011 L4

C/2011 L4, også kendt under det (indtil videre) uofficielle navn PANSTARRS, er en ikke-periodisk komet, der blev opdaget den 6. juni 2011. Den forventes at blive synlig med det blotte øje omkring dens perihelium-passage i marts 2013. Kometen blev opdaget med det fjernstyrede robotteleskop Pan-STARRS, beliggende tæt på toppen af Haleakala, på øen Maui i Hawaii.

Da kometen blev opdaget havde den en tilsynladende størrelsesklasse på 19.
Knap et år senere, i maj 2011, var den kommet så tæt på, at den tilsyneladende størrelsesklasse var vokset til 13,5, og den kunne nu ses med et stort amatørteleskop. C/2011 L4 passerede sit Jord-næreste punkt den 5. marts 2013. Her var den 1,09 AE fra Jorden, dvs. godt een Sol-Jord-afstand. Fem dage senere, den 10. marts, har den sin perihelium-passage og det forventes, at den vil være lige så lysstærk som de klareste stjerner i Karlsvognen. Den vil dog desværre stå lavt i horisonten lige efter solnedgang, mens det stadig er tusmørke. Det bedste tidspunkt at observere den på, vil være i dagene omkring den 11-13. marts, lige efter solnedgang og lavt mod vest.

Kometen har formentlig brugt millioner af år på at komme ude fra Oortskyen og ind til de inderste egne af solsystemet. Den Solnære passage vil ændre banen for C/2011 L4 så meget at den vil blive elliptisk med en estimeret omløbstid på omkring 110.000 år.

Kilder 

Kometer
The Oval (flertydig)

The Oval har flere betydninger:

 The Oval - et cricketstadion i London
 The Oval - et fodboldstadion i Belfast
Carl Graff-Wang

Carl Georg Graff-Wang (født 18. april 1943 i Trondheim - 18. december 2007 i Oslo) var en norsk håndboldspiller som deltog under Sommer-OL 1972.

Han repræsenterede SK Arild. I 1972 var han en del af Norges håndboldlandshold som kom på en 9.- plads i den olympiske turnering. Han spillede i fire kampe og scorede fem mål.

Kilder 

Håndboldspillere fra Norge
Olympiske håndboldspillere fra Norge
Håndboldspillere ved sommer-OL 1972
Personer fra Trondheim
Shoko Asahara

Shoko Asahara (født 2. marts 1955, død 6. juli 2018) var grundlægger af den japanske sekt Aum Shinrikyo. I 2004 blev han idømt dødsstraf for at have stået bag giftgasangrebet i Tokyos undergrundsbane 1995. En appel blev afvist ved to højere retsinstanser i 2006. Han blev henrettet ved hængning den 6. juli 2018.

Referencer 

Terrorister
Personer fra Japan
Pension

En pension er en løbende ydelse, som en person modtager efter at have trukket sig tilbage fra arbejdsmarkedet.

I Danmark findes folkepension, som alle kan få når de rammer folkepensionsalderen. Derudover kan der været forskellige privattegnede pensionsordninger, som kan inkludere aldersopsparing (tidligere kapitalpension), ratepension og/eller livrente.
Skyldes pensioneringen uarbejdsdygtighed, er den offentlige ydelse førtidspension, og er der tegnet en privat invaliderente eller invalidepension, kan der udbetales ydelse fra dem. Begrebet dækker også over ægtefælle- og børnepensioner, der er løbende ydelser til efterladte.

Pension i forskellige lande

Pension i Danmark 
Pension i Danmark er opdelt i tre søjler:

 Første søjle er den generelle, lovbestemte, skattefinansierede og basale pension, folkepensionen. Den består af et grundbeløb, som alle over pensionsalderen har ret til, og tillæg til personer med særligt behov. Ved ophold i udlandet kan man kun få en del af folkepensionen, den såkaldte brøkpension
 
 Anden søjle er supplerende arbejdsmarkedspensionsordninger, der er baseret på individuel opsparing efter bestemmelser i kollektive overenskomster mellem lønmodtagernes organisationer og arbejdsgivernes organisationer eller enkeltvirksomheder

 Tredje søjle er supplerende individuelle pensionsordninger

Arbejdsmarkedets Tillægspension (ATP) kan dække både første og anden søjle, idet den er lovbestemt, men individuel og opsparingsbaseret.

Referencer

Eksterne henvisninger 
Pension på borger.dk
 Pensionsbranchens infoportal

Offentlig økonomi
 
Alderdom
Torstein Hansen

Torstein Sverre Hansen (født 27. oktober 1943 i Oslo, død 12. maj 2018) var en norsk håndboldspiller, der deltog under Sommer-OL 1972.

Han repræsenterede Oppsal IF. I 1972 var han en del af Norges håndboldlandshold som kom på en 9.- plads i den olympiske turnering. Han spillede i fem kampe og scorede 23 mål.

Kilder 

Håndboldspillere fra Norge
Olympiske håndboldspillere fra Norge
Håndboldspillere ved sommer-OL 1972
Personer fra Oslo
Håndboldspillere fra Oppsal IF
Roger Hverven

Trond Roger Hverven (født 15. marts 1944 i Oslo) var en norsk håndboldspiller som deltog under Sommer-OL 1972.

Han repræsenterede Oppsal IF. I 1972 var han en del af Norges håndboldlandshold som kom på en 9.- plads i den olympiske turnering. Han spillede fire kampe og scorede syv mål. Han spillede 52 kampe og scorede 56 mål for nroges håndboldlandshold mellem 1964 og 1973.

Kilder 

Håndboldspillere fra Norge
Olympiske håndboldspillere fra Norge
Håndboldspillere ved sommer-OL 1972
Personer fra Oslo
Håndboldspillere fra Oppsal IF
Svagbørnskoloni

Svagbørnskolonier var en slags feriekolonier hvor børn med svagt helbred ofte pga. mangelfuld ernæring eller pga. fattigdom kunne få sol og frisk luft, og sul på kroppen.

Et ophold varede typisk fra 6 uger til et halvt år.

Svagbørnskolonier er i dag afløst af kolonier for overvægtige børn, fordi i dag i Danmark er 15-20 % af alle børn overvægtige. Og fordi dette at veje for meget som barn øger risikoen for at udvikle f.eks. sukkersyge og hjertekarsygdomme.

Kendte Svagbørnskolonier 
 Vesterhavsgården
 Solgården
 Broager
 Ulfshale
 Nordstrand ved Nykøbing Sjælland
 Thorøgård ved Assens.
 Hasmark var Odense kummunes svagbørnskoloni
 Wesselsminde
 Høve Strand ved Sejerø Bugt tilhørte Frederiksberg
 Frennenæs ved Svaneke - Københavns kommunes svagbørnskoloni

Litteratur 
 Tony From Petersen, Thorødrenge : vi var børn af sol og sommer var i slægt med blæst og regn, 
 Mogens Wenzel Andreasen, En Frederiksbergdreng kommer på landet - erindringsforskydninger fra 1943 til 1948, 
 Tom Bogs, Med lykken som sekundant. Fra svagbørnskoloni til europamester, København 1968

Pædagogik
Socialpolitik
Ferie
Fattigdom
Ole Wehus

Ole Wehus (25. juni 1909 i Kristiansand – 10. marts 1947 i Oslo) var en norsk statspolitimand, som blev dømt til døden og henrettet for tortur og landsforræderi under 2. verdenskrig.

Wehus blev født og voksede op i Kristiansand, hvor han afsluttede syv års skole, men fuldførte ikke de følgende to år. Senere gik han en halvt år ved Handelsgymnasiet i Kristiansand. Han arbejdede i sine forældres skind- og lædervareforretning.
 
Wehus meldte sig ind i Nasjonal Samling i 1934. Han meldte sig som norsk frivillig i slutningen af 1939 til Vinterkrigen. Han blev udnævnt til sergent i Finland i 1940, men fik lungebetændelse og blev sendt hjem samme år uden at have været i kamp.

Samarbejde med Gestapo 
Wehus blev ansat af det norske statspoliti (STAPO) 7. april 1942. Han forsøgte at melde sig til germanske-SS Norge og senere Den norske legion, men blev afvist af statspolitiet. Han begyndte at arbejde for det tyske SIPO og var tolk for Gestapo i Kristiansand i 1942. Chefen der var SS-Haubtsturmführer Rudolf Kerner. Ikke længe efter at Gestapo fandt ud af, at han havde andre "kvalifikationer", gav de ham arbejde med afhøring og systematisk tortur af nordmænd ved Gestapo-hovedkvarteret ("Arkivet") i Kristiansand. Der er tegn på, at Wehus gik videre i tortur under forhør, end han fik ordre til, og den grove tortur resulterede i at mange norske modstandsfolk fra Sørlandet blev sat i fangelejre og tyske koncentrationslejre, hvor flere døde.. Efter krigen blev han dømt til døden under Retsopgøret i Norge efter 2. verdenskrig for landsforræderi og mere end hundrede tilfælde af omfattende tortur. Wehus blev henrettet ved skydning 10. marts 1947 på Akershus fæstning i Oslo. Han beskrives som den værste torturbøddel under Anden Verdenskrig i Norge efter Henry Rinnan.

Referencer 

 Landssviksaken mot Ole Wehus Riksarkivet
 Norske kollaboratører på Arkivet  Stiftelsen Arkivet
 Gestapokælleren i Kristiansand Museumsnytt

Politifolk fra Norge
Personer henrettet ved skydning
Henrettede i Norge i retsopgøret efter 2. verdenskrig
Personer fra Kristiansand
Nordmænd i 2. verdenskrig
Dietrich Anselmo Wieth-Knudsen

Dietrich Anselmo Wieth-Knudsen (1. februar 1908 i Herlev – 12. august 1990) var en dansk officer.

Karriere 
Han var søn af professor K.A. Wieth-Knudsen og Selma Wilhelmine Dietrich, blev student fra Metropolitanskolen 1926 og tog filosofikum 1927. Han blev premierløjtnant i Ingeniørkorpset 1930, gennemgik ingeniørkursus på Hærens Officersskole 1932-36, blev kaptajnløjtnant 1937, adjudant hos generalinspektøren for Ingeniørtropperne 1937-40 og blev kaptajn 1940.

Han var under Besættelsen projekterende ingeniør og byggeleder ved Den Danske Brigade (Danforce) i Sverige 1943-45 og blev chef for Pionerkommandoet 1944-45. Han var efter krigen leder af landminerydningen i Danmark 1945-46, stabschef hos generalinspektøren 1946-51, rådgivende fortifikationsofficer ved Søværnets Bygningsvæsen (Forsvarets Bygningstjeneste), blev oberstløjtnant 1951, var til rådighed for generalinspektøren for ingeniørtropperne 1955-58, blev oberst 1956, til rådighed for Ingeniørskolen 1958 og chef for Ingeniørskolen 1958-59, chef for Sjællandske Ingeniørregiment 1959-61, var generalinspektør for Ingeniørtropperne 1961-67, blev generalmajor 1963, sat til rådighed for hærkommandoen og ingeniørinspektør ved hærinspektoratet 1967-68, chef for region VI og slutteligt kommandant i København fra 1968 til 1973, hvor han fik afsked.

Han skrev lærebøger i krigsbygningskunst.

Tillidshverv og hæder 
Han var desuden militær motorsagkyndig fra 1942, lærer ved Hærens Officersskole og Søofficersskolen 1937-54, formand for Forsvarsministeriets udvalg for dækningsmæssig sikring 1956-71, for Forsvarsministeriets sløringsudvalg 1958-59 og 1961-73 og for Forsvarets ABC-udvalg af 1952 1961-71, medlem af Forsvarets eksplosivkommission 1958-59, af NATO's kommission for Military Geographie Documentation 1956-59.

Han var formand for Ingeniørløjtnantselskabet 1960-62, for Officersforeningen i København 1968-73 og medlem af Dansk Ingeniørforening fra 1936. Han var af Kommandør af 1. grad af Dannebrogordenen og bar Frederik IX' Mindemedalje, Hæderstegnet for god tjeneste ved Hæren og en række udenlandske ordener.

Han blev gift 20. april 1933 med Margit Gemzøe, datter af fuldmægtig K.E. Gemzøe og hustru Johanne Henriette født Mohn (død 1952).

Kilder 
 Kraks Blå Bog 1974

Eksterne henvisninger 
 

Personer i Kraks Blå Bog (afdøde)
Generalmajorer fra Danmark
Ingeniørofficerer fra Danmark
Kommandører af 1. grad af Dannebrog
Den Danske Brigade
Danskere i 1900-tallet
Personer fra Herlev
Foreningsformænd fra Danmark
Lærebogsforfattere fra Danmark
Studenter fra Metropolitanskolen
Gavebistand

Gavebistand er en frivillig overførsel af midler eller ressourcer fra et land til et andet med det formål at gavne modtagerlandet. Hensigten med midlerne er, at de ikke skal betales tilbage.

International politik
Kava

Kava (Piper methysticum) er en plante som findes på øerne i det vestlige Stillehav. På grund af dens psykotrope egenskaber, har man i årtusinder fremstillet en drik bestående af et vandligt ekstrakt fra roden. Denne drik har været brugt som et populært rusmiddel samt i lokal folkemedicin.
Ekstrakt af kava bruges også som drik ved Ava-ceremonien; en traditionel kulturel ritual i store dele af kulturerne i Stillehavsområdet.

Peber-slægten
Joseph Anton Koch

Joseph Anton Koch (født 27. juli 1768 i Obergiblen ved Elbigenalp i Lechtal, Tyrol, død 12. januar 1839 i Rom, Campo Santo Teutonico) var en østrigsk maler og raderer.

Koch var bondesøn. Med sine anlæg for kunst begyndte han som 15-årig på et seminarium og studerede 1785-91 i Stuttgart. Han protesterede mod skolens læremetoder med satiriske tegninger, som delvis findes endnu. På grund af interesse for de nye idéer fra den franske revolution, flyttede han til Strassburg. Senere flyttede han til Schweiz og levede der til 1795; dernæst Rom, hvor han - med afbrydelse af et ophold i Wien 1812-15 - boede til sin død.

Han fik undervisning af Asmus Carstens. Han raderede for ham, bl.a. til Carstens' Les Argonautes fra 1799, og kopierede en del af hans tegninger, og tegnede selv en del blade til Thorvaldsens Dante-tegninger fra Dresden, der blev udgivet i 1904.

Han malede heroisk-stiliserende landskaber, og i hans tidlige produktion findes  20 raderinger med italienske landskaber.

Blandt hans betydelige værker er 
Schmadribach-vandfaldet  
Noahs Offer, 
San Francesco-klosteret i Sabinerbjergene,  
Apollo mellem Hyrderne (Thorvaldsens Museum i København),
Kaskatellerne i Tivoli.

Koch og Bertel Thorvaldsen var venner i Rom, men Thorvaldsen blev meget velstående nærmest i takt med, at Koch blev stadig fattigere og sygere. I Thorvaldsens arkiv findes mange tiggerbreve, men selv om Koch var levede i smalhans, findes ingen bønner om penge fra ham. Thorvaldsen støttede ham i alle tilfælde, åbenbart uden at være bedt om det, ved at sende ham bestillinger af både originale kunstværker og kopier af andres arbejder, også af deres fælles ven Asmus Carstens. Kochs kone Cassandra Ranaldi skrev imidlertid et skarpt brev til Thorvaldsen, dateret 29. december 1825, om hans behandling af hendes mand. Thorvaldsen havde bedt Koch om at skrive en liste over de værker, han havde udført for Thorvaldsen, og hvor meget han havde fået betalt. Cassandra tolkede det som Thorvaldsens manglende tillid til hendes mand, og mente desuden, at Koch kunne have fået bedre betalt af andre købere. I hendes øjne havde Koch gjort Thorvaldsen en tjeneste, mere end det omvendte. Spørgsmålet om pris har nok naget begge mænd. Koch trængte til pengene, mens Thorvaldsen søgte en balance mellem en fornuftig pris, uden at såre Kochs forventning eller stolthed - og på samme tid indse, at hans venner anså ham som så velhavende, at han havde råd til at betale nærmest hvad det skulle være. 

Blandt efterkommerne efter Kochs og Cassandra Ranaldis tre børn var arkitekten Gaetano Koch (1849—1910), som blandt andet tegnede Piazza dell'Esedra (1880), Largo Goldoni (1886–90), det lille Museo Barracco (1902) og mesterværket Palazzo Margherita i Via Veneto (1886).

Noter

Se også 
 Heroisk landskab

Kilder

Eksterne henvisninger 

 
 "Joseph Anton Koch und die römische Künstlerrepublik"  (tysk) 'Joseph Anton Koch og kunstnerrepublikken i Rom' 
 Illustrationer  til Den Guddommelige Komedie, Divina Commedia af Joseph Anton Koch
 Joseph Anton Koch på The Encyclopedia Americana (1920) (en.wikisource.org)

Malere fra Østrig
Landskabsmalere
Lime cordial

Lime Cordial er en ikke-alkoholisk drik, fremstillet ved at blande koncentreret limesaft og sukker med vand.  Lime cordial bruges til at blande i cocktails, eller bare til at drikkes rent.

Se også 
 Rose's lime
 Monin lime

Referencer 

Mad og drikke
Lagtingsvalget 1990

Lagtingsvalget på Færøerne 1990 blev afholdt den 17. november 1990.

Resultater

Eksterne links 
Hagstova Føroya — Íbúgvaviðurskifti og val (Færøsk statistik)

1990
Politiske valg i 1990
Politik i 1990
Solsøjle

En solsøjle er et lysfænomen på himlen, bestående af en lysende, lodret stribe op over solen, frembragt ved solstrålernes refleksion gennem iskrystaller. En solsøjle ses ved solop- eller nedgang. Den opstår ved spejling af lyset i - eller på - de iskrystaller som cirrusskyerne består af.

Se også 

 Cirkumzenitalbue

Ekstern henvisning 
 Hvad er Solsøjler? 

Optiske fænomener og begreber
Meteorologi
Atmosfære
Botho zu Eulenburg

Grev Botho zu Eulenburg (31. juli 1831 - 5. februar 1912) var en preussisk statsmand. Som indenrigsminister under Bismarck igangsatte han en række antisocialistiske love i 1878.
Han var Preussens ministerpræsident 1892-94.

Politikere fra Tyskland
Personer fra Berlin
Ministerpræsidenter fra Preussen
Indenrigsministre fra Preussen
Medlemmer af Preussens herrehus
Erfa Inventar Fabrik

Erfa Inventar Fabrik er en af Danmarks ældste metalvarefabrikker. Fabrikkens blev grundlagt i 1931 af den 21-årige fabrikant Børge Hindsgaul. Siden starten har fabrikken beskæftiget sig med fremstilling af hyldesystemer fremstillet af metal. Fabrikken var blandt de første industrivirksomheder, der i starten af 50'erne, rykkede ud af byen og etablerede sig i Herlevs nye industriområde, i udkanten af Storkøbenhavn. 

Fabriksbygningen var dengang på ca. 3000 km². der husede hovedkontor og produktionen og lager. Inden for kort tid voksede produktionen til også at omfatte møbler fremstillet af træ, og en ny afdeling blev etableret i Smørumovre. Kort tid efter etableres endnu en afdeling med eget lakereri i Vassingerød, og nye salgsudstillinger blev etableret i Århus, Ålborg og Odense. Der blev også åbnet finaler i Norge, Sverige, Finland, Vesttyskland og Holland. 

Hovedproduktionen på fabrikken er op gennem fyrrene og halvtredserne reoler og inventar fremstillet af stål og træ. Fabrikkerne havde flere navne. Foruden ERFA INVENTAR A/S, brugte man også navnene TRUMF-INVENTAR BAVELSE A/S - dette blev mest brugt om fabrikken i Vassingerød og A/S DAMETA INVENTARFABRIK, som var en forkortelse af Dansk Metal Inventar. Først i slutningen af 80erne og starten af 90erne, gik man over til kun at bruge et navn, nemlig Erfa Inventar A/S.

I 50'erne udvides produktionen til også at omfatte andre ting fremstillet af metal. Blandt andet trykkogere, der kunne koge kartoffeller på få minutter. Kirsten Hüttemeier skrev dengang kogebøger for fabrikken, der illustrerede hvordan man bedst udnyttede trykkogeren. Andre områder fabrikken kastede sig over var, kantineborde, stole, diske til forretninger, tøjstativer, og garderobeskabe. Det siges at være Erfa Inventar, der opfandt de blå stålgarderobeskabe i Danmark, som står i næsten alle omklædningsrum i dag.

I alle årene var det fabrikant Børge Hindsgaul selv, der ledede og fordelte arbejdet på fabrikkerne. I hans ældre år lukkede han salgskontorene i udlandet, og koncentrerede produktionen omkring fabrikkerne i Herlev og Vassingerød. Og i 90erne lukkede han afdelingen i Vassingerød, og samlede hele produktionen på adressen i Herlev. Børge Hindsgaul driver, i en alder af 94 år, Erfa Inventar Fabrik indtil 2004. De sidste 6 år dog med Direktør Helge Olander som daglig leder. Direktør Helge Olander overtager Erfa Inventar i 2004 og driver fabrikken i 3 år, hvor efter den i 2007 overtages af Fabrikant Michael Lentz.

I 2016 Vokser fabrikken ud af lokalerne i Herlev, og ny fabrik bygges i Ballerup. Hovedkontoret flyttes til Ballerup i juli 2016.

Erfa® og Erfa Inventar® er begge registrerede varemærker.

Kilder
www.erfainventar.dk 

Virksomheder i København
Etableret i 1931
Møbelproducenter i Danmark
Nordnorsk

Nordnorsk er en samlebetegnelse for de norske dialekter som traditionelt har været brugt i det meste af Nordland, Troms og Finnmark fylker. Nordnorske dialekter kan klassificeres som en særlig undergruppe af vestnorske dialekter.

Kendetegn
Nordnorske dialekter er først og fremmest kendetegnet ved udtalen, at der bruges højtone, sådan at stemmelejet går opad i stavelser som man lægger tryk på.

Endvidere har nordnorske dialekter i større eller mindre grad apokope - stærkest i Saltværing, i mindre grad i ældre vefsnmål. 

Nordnorske dialekter har palatalisering af konsonantane n, l, t og d.

I substantivbøjningen har de nordnorske dialekter tre køn. Et særkende for nordnorske dialekter er, at intetkøn flertal ender på -an: Husan, eplan.

Udbredelse 
Mange norske dialekter har de ovennævnte kendetegn, men det er kun i de nordnorske dialekter man finder alle disse træk samlet. Ud fra denne definition af nordnorsk, falder sproget i Bindalen, tilflyttersproget i Susendalen og Målselv og dialekterne i den østlige del af Finnmarken udenfor definitionen af nordnorske mål.

Kilde
Kjell Øksendal: Målføret i vefsnbygdene, i Vefsn bygdebok bd. 3, Mosjøen 1977.

Norsk sprog